Odense Adresse-Contoirs Efterretninger, 1830-11-08
Den sardinske og nordamerikanske Gesandt have overrakt deres nye Akkreditiver, og saaledes ordne Frankerigs ydre Forhold sig efterhaanden; maatte det samme kun ogsaa kunne siges om de indre. Casimir Perrier synes at have trukket sig tilbage og Bladet Messager vil vide, at et nyt Ministerium kan ventes sammensat af Dhrr. Lafitte, Odillon Barrot, Sebastiani, Merilhou, Dupont af Eure, og Gerard. At de samme Deputerede atter ere valgte, vækker Tillid til den almindelige Stemning og afgiver en Støtte for de Deputeredes Kammer. Pairerne derimod befinde sig i Forlegenhed med Exministrene. Forhørerne over dem ere nu fuldendte; men der tales om, at Pairerne ville søge en Udflugt, for at undgaae at afsige Dommen, idet Ex ministrene nemlig paastaae, at ikke det nærværende Pairs kammer, men det, som existerede under Carl Xs Regjering, og som nu tildeels er opløst, er deres retmæssige Domstol. Det upassende Sted i en Bekjendtgjørelse fra Præfekten for Nedre=Seine=Departementet, som bragte Spliid i det nuværende Ministerium, angik ogsaa Exministrene, og lød saaledes: "En utidig Forholdsregel har givet Anledning til den Mistanke, at Man stræbte at hæmme Retfærdighedens Gang, med Hensyn til de forrige Ministre. Det Kompagnie af den Pariser Nationalgardes 5te Legion, som ved de sidste Uroligheder havde Vagt ved Palais royal, faaer af Hs. Majestæt Æresgeværer med Paaskrift: Natten den 18 October." En i Angers udkommende Avis modsiger det Rygte, at der skulde være udbrudt Uroligheder i Vendeen; men i Bordeaux har der viist sig Tegn til disse, meest mellem brødløse Arbeidere, uden at dog hidtil Voldsomheder have fundet Sted. Journal des Debats erklærer Frankerigs nærværende Tilstand for et reent Under, da et Ministerium, som besidder alle loyale og moralske Betingelser for sin Vedvarenhed, dog maa aftræde. "Enhver vil og Jngen kan - siger Temps - Jngen er saa meget i Besiddelse af den offentlige Tillid, at han med Sikkerhed kan sættes i Spidsen for Statsbestyrelsen. Hvilket Skuespil for Europa, hvilken Angest for Landet, og hvilken Glæde for vore Fiender, Spanien. Mina er den 25 Octbr. rykket ind i Jrun, og vilde derfra begive sig til St. Sebastian. Han skal gaae meget forsigtig frem, men maa alligevel vogte sig for, at der ikke lægges ham en Snare, da Provindsialtropperne overalt trække sig tilbage for ham og Generalkapitainen i Arragonien har faaet Ordre til at gjøre det samme. Det var og imod sit Ønske, at Mina saa tidligt drog ind i Spanien, e allene for at komme Valdes til Hielp, som er bekjendt for at gaae frem med mere Forvovenhed end Besindighed. Hans Plan skal ikke have været mindre, end at forene Spanien og Portugal under Hertugen af Nemours og Dronning Maria da Gloria, og dette vilde den spanske Helt udrette med 200 Md. Jmidlertid melder en telegraphisk Depesche, at han skal være angrebet den 27 Octbr. og kastet tilbage over den franske Grændse. Spaniernes Jndrykning fra Frankerig var aftalt saaledes: Mina i Spidsen, Generalerne Jauregui og Nriarte skulde gaae over Bidassoa Espinoda, Barrena og Andre over St. Jean pied de PortPlasencia, Carrol og Flere falde ind i Arragonien. Oberst Balges har foretaget en Rekognoscering, men kunde ikke samle de ventede Pengesummer i Catalonien, fordi General d'Espagnes strænge Dekreter havde nødt de formuende Folk til at tage Flugten. Med 110 Mk. modsatte har sig en Brigade paa 7000 Mk. i 8 Timer, og iværksatte endeligen sit Tilbagetog i god Orden. J Frankerig har de Konstitutionelles Sag lidt meget derved, at et Korppaa 3000 Mk. under Minas Neven er blevet opløst, og deres Geværer og Patroner, af Værdie 30,000 Fr., dem berøvede. J Mallaga og Provindsen Gallicien vedblive Urolighederne.